ming030890/wiki-yue-high-quality huggingface dataset:
功能安全

。佢達成安全性嘅方式係靠系統或者組成零件喺接受輸入訊號之後，可以正常嘅動作。例如一個摩打加一個溫度感測器，如果溫度超過一定值，就唔畀摩打轉，呢個機能就屬於功能安全。

目的
功能安全嘅目的係避免直接或者間接（經由設備或者環境）造成嘅人員傷亡、財產損失或者係環境污染。成個功能安全標準著重喺電氣/電子/可程式化系統（E/E/PE），但係除咗用E/E/PE系統之外，亦都有可能會配合唔同技術嘅系統嚟達到安全功能或者降低風險，因此實務上嘅功能安全手法，需要延伸去到系統中非E/E/PE系統嘅部份。
安全性嘅考量需要考慮到系統同埋相關嘅環境、功能同埋安全。

做法
當一個系統完成咗所有需求嘅安全機能（safety function），並且安全機能都符合所要求嘅性能水準，呢個系統就已經實現咗功能安全。一般會有一個程序嚟達到上面嘅目的，程序至少會包括以下幾項：
識別需要嘅安全機能，亦都就係要確認有邊尐危險，需要邊尐安全機能。機能檢閱（function review）同埋正式嘅危害辨識）（HAZID）、危害同可操作性分析（HAZOP）同埋事件檢閱（Accident Review）都可以用嚟搜集相關嘅資訊。
評估需要由安全機能降低風險嘅程度，亦都會評估系統嘅安全完整性等級（Safety Integrity Level，簡稱SIL）。安全完整性等級可以視為衡量一特定流程嘅安全性指標。
確認即使有唔正確嘅操作輸入，或者係出現常見嘅失效（即失效模式）。

功能安全嘅認證
任何聲稱有功能安全嘅零件、子系統或者系統都需要獨立攞到一個功能安全標準嘅認證。攞到認證嘅產品可以說明喺特定範圍嘅應用下，佢嘅機能安全性可以達到特定嘅安全完整性等級（SIL），佢嘅認證證書會同一份描述佢嘅性能範圍同埋限制嘅測試報告一齊畀尐客戶。
功能安全嘅基礎原則係喺軍事、核能同埋太空等產業入面訂定，之後鐵路業同程序控制亦都發展做各領域唔同嘅標準。功能安全標準適用喺所有有安全關鍵需求嘅產業入面。已經有數以千計嘅產品同程序符合IEC EN 61508或者佢所衍生嘅法規，由浴室嘅淋浴器、車用安全設備、醫療設備、感測器、致動器、ABB同埋西門子嘅程序控制器，同埋由其他公司（好以Capula）所設計，喺船舶、飛機同大型工廠嘅系統整合。
喺歐洲，發展咗好多有關功能安全認證嘅組織。喺申請IEC EN 61508同相關標準嘅認證嗰陣多半數會利用CASS框架，由受到認可嘅品質審核員進行。
美國聯邦航空局（FAA）亦都有類似嘅功能安全認證程序，US RTCA DO-178B係針對軟體，而DO-254係針對硬體，主要係應用響航空工業。
美國NASA發展喺安全關鍵系統嘅標準及指導書，後來亦都用喺好多其他嘅產業入面。NASA嘅標準同指導書係以ISO嘅軟體標準ISO 12207做基礎，ISO 12207係好好嘅軟體實作標準，而唔係安全標準。因此NASA亦都加咗一尐安全相關內容較。亦都有認證流程，針對依照NASAA指導書開發嘅系統。
先進嘅電機／電子／可程式化醫療設備會依照美國食品藥品監督管理局（FDA）嘅 501(k)申請認證，501(k)係依照醫療產業嘅IEC EN 62304標準，而後者亦係從IEC EN 61508衍生嘅標準。
汽車工業軟件可靠性聯會（英文：Motor Industry Software Reliability Association）喺訂定新標準嗰陣，亦都會以IEC EN 61508為準，再衍生相關嘅特殊產業標準。

而家嘅功能安全標準
以下列出主要使用嘅功能安全標準：
國際電工委員會功能安全性標準，IEC EN 61508 Parts 1 to 3：係功能安全標準嘅核心，喺安全關鍵嘅E/E/PE系統同埋以利用E/E/PE達到佢嘅安全功能嘅系統入面啱用。
UK Defence Standard 00-56 Issue 2
美國聯邦航空局嘅軟體標準，US RTCA DO-178B, Software Considerations in Airborne Systems and Equipment Certification
美國聯邦航空局嘅硬體標準，US RTCA DO-254, Design Assurance Guidance for Airborne Electronic Hardware
EUROCAE ED-12B European Airborne Flight Safety Systems
國際電工委員會醫療設備嘅軟體標準，IEC 62304, Medical Device Software - Software Life Cycle Processes
國際電工委員會核電廠設備功能安全性標準，IEC 61513, Nuclear power plants – Instrumentation and control for systems important to safety：係以EN 61508 做基礎，通用嘅系統安全性需求。
國際電工委員會核石化製程產業功能安全性標準，IEC 61511
IEC 61511-1, Functional safety – Safety instrumented systems for the process industry sector – Part 1: Framework, definitions, system, hardware and software requirements, , based on EN 61508
IEC 61511-2, Functional safety – Safety instrumented systems for the process industry sector – Part 2: Guidelines for the application of IEC 61511-1, , based on EN 61508
IEC 61511-3, Functional safety – Safety instrumented systems for the process industry sector – Part 3: Guidance for the determination of the required safety integrity levels, based on EN 61508
國際電工委員會機械產業功能安全性標準，IEC 62061, Safety of machinery - Functional safety of safety-related electrical, electronic and programmable electronic control systems, based on EN 61508
EN 50128, Railway Industry Specific
EN 50129, Railway Industry Specific
NASA Safety Critical Guidelines
動L

「動L」（粵拼：dong4 au4；IPA：[tʊ̀ŋɛɫ]），又稱「動呦」、「動啊」、「動AL」、「Dong'al」，喺中國大陸叫做「Duang」 ( IPA：[twáŋ] )，一個起源於2008年嘅網路用語。佢出自「霸王」防脫洗髮液嘅洗頭水廣告入面，成龍喺佢個普通話廣告入面講咗句：「……你拍一個廣告拍完以後加了很多特技，那頭髮動啊……很黑！很亮！很柔！」期間成龍七情上面，用聲音同手勢模仿因加咗特技而誇張噉彈起嘅髮絲。而因為「動啊」嘅發音同嗰陣配合嘅動作太誇張、太得意，令啲網民個個走去扮佢，變咗做網絡用語，再成為潮語。

起源
2004年，成龍代言「霸王洗頭水」嘅廣告，佢話：
「
（呃……）當我第一次知道要拍洗髮水廣告的時候，其實我是拒絕的。因為我覺得，（呃……）你不能叫我拍我就馬上去拍，第一我要試一下，（不然）我又不想說，一個廣告拍完後加上好多特技，頭髮動啊，很黑，很亮，很柔，結果觀眾出來一定會罵我，根本沒有這種頭髮，證明上面這個是假的。我說先給我試一下。後來經過證實也知道它們是中藥的，而且沒有那種化學成分。洗了一個月……這個月下來之後，起碼我用了很舒服，現在我每天還在用，我還給我成家班用：「來！來！來！大家試試看！」我跟導演講：「拍的時候就拍！拍完之後，這個頭髮就是我的頭髮，就不要再加特技上去，沒有，就是這樣子。」我要給觀眾看到，我用完之後就是這樣子，你們用完的時候也是這樣子！ 
」
粵文譯：
「
（呃……）我第一次知道要拍洗頭水廣告嗰陣，其實我係唔制嘅！因為我覺得，（呃……）你冇得叫我拍我就即刻拍，第一我要試下，（唔係）我又唔想話，拍完個廣告加好多特技，頭髮郁啊，好黑，好令，好順，結果觀眾出來一定會鬧我，根本無呢啲頭髮，證明上面呢個係假嘅！我話畀我試下先，後來證實知道佢哋係中藥嘅，而且無嗰啲化學成分。洗咗成個月……成個月之後，起碼我用咗好舒服，而家我每日都用緊，我仲畀埋我嘅成家班用：「嚟！嚟！嚟！大家試下！」我同導演講：「拍咪拍！拍完，呢把頭髮就係我嘅頭髮，就唔好再整特技上去，無，就係咁樣。」我要畀觀眾睇到，我用完之後就係噉，你哋用完之後都係噉！
」
但係喺2010年，有媒體聲稱霸王洗頭水有致癌物二噁烷（霸王唔認），而霸王兩款產品又因為虛假宣傳被大陸藥監部門調查。之後引發咗網上對廣告嘅惡搞。

現實中嘅影響
動L嘅影響力甚廣，例子太多講唔晒，以下淨係列出對現實中早期啲嘅影響。

《蘋果日報》副刊
2009年4月24號嘅《蘋果日報》副刊中，編輯用「動L」嚟形容彈牙嘅讚岐烏冬。

《蘋果日報》娛樂版
藝員王菲接拍嘅2009年新一系列霸王洗髮水廣告，報導中以「長髮動L」，來形容王菲飄逸嘅長髮。

《蘋果日報》政情版
三位前自由黨成員林健鋒、梁劉柔芬同梁君彥，喺2009年6月16號成立名叫「經濟動力」嘅組織。編輯用咗「經濟動L」來稱呼呢三位用英文 L 字開頭嘅人搞嘅組織。

《係咪小兒科》第一輯
無綫電視節目《係咪小兒科》第一輯嘅其中一集，古巨基曾經講到「動L」呢個字。

體育新聞報道
2009年3月11號，無綫電視互動新聞台中其中一單足球新聞報道，報導員伍家謙突然用「動L」呢個字以形容球員入波的動作。

2009年度勁歌優秀選第一回
古巨基整咗個L字手勢然後放平問陳奕迅嗰條IQ題嘅謎底，陳奕迅答錯做「動L」。

《香港亂噏》
喺2009年5月31號播出嘅《香港亂噏》節目中，惡搞成龍嘅「成大哥」（姜皓文扮）多次講「動L」及揈頭，影射成龍洗頭水廣告。
另外，喺2009年7月12號播出嘅《香港亂噏》嘅《特區政府冇問題記者會》環節入面，成龍洗頭水廣告再次被人惡搞。

《頭條新聞》
喺2009年6月12號播出嘅《頭條新聞》節目中嘅《CMN超現實報道》環節，主持林超榮惡搞成龍做「成蟲」，希望全港市民練拳強身，喺環節完結時講咗句「動L」。

《早霸王》
呢個商台節目用《霸王動L》做其中一個環節個名。

呢個字喺中國大陸嘅情況
大陸網民整嘅“duang”字寫法繁體簡體
動L呢個潮語誕生之後7年，呢個字再次喺大陸炒起，但係變種成「Duang」。2015年頭，有個叫「緋色toy」嘅人喺彈幕影片網Bilibili將條廣告片攞出嚟惡搞，將佢同大陸藝人約瑟翰·龐麥郎（中文：約瑟翰·龐麥郎）嘅歌《我的滑板鞋（中文：我的滑板鞋）》remix埋，呢個「duang」字就係咁不斷被人惡搞。
條片掟咗上網之後，「duang」呢個字迅速成為中國網絡熱詞，「duang乜嘢意思」一度成為微博排名第一嘅搜尋字眼，截至2015年3月1號6點，喺微博度搵「duang」呢個字，已經可以搵到差唔多500萬個結果。網民不單止創造咗「duang」嘅漢字寫法，重用佢嚟「造句」，「duang」呢個字都被人認為係羊年第一個網絡熱門詞，惡搞片入面嘅「加特技」亦因而流行。網上購物網站都整啲T恤、手機殼、記事簿、腰包、心口針、口罩、洗頭水搭呢個順風車，用佢改名或者做廣告，並熱賣。
「Duang」呢個字喺中國網絡爆紅，亦引發咗包括英國BBC同美國《外交政策（英文：Foreign Policy）》雜誌等等海外媒體嘅關注，走紅全球。
而當事人成龍嘅微博都喺惡搞片掟上網之後畀人用「duang」洗版，之後成龍自己喺微博都用「duang」自嘲，引發網民圍觀。喺2015年中國「兩會」期間，有媒體記者問及「最近網上很火的『duang』字你怎麼解釋」時，身兼第12屆全國政協香港委員嘅成龍講笑話「好好玩」。但係喺另一個場合，全國政協文藝界小組會議入面，成龍就呻：「抱咗下宋祖英就上頭版，講一句duang就寫咗咁耐……我呢個duang，講100年。我而家講一句真話真係有可能後悔10年，後悔成世。等你死咗嗰日，甚至死咗之後重會被人抄返出嚟。」表示以後講嘢要三思。另一當事方霸王都改過之前網友惡搞嘅片，整條「自嘲」片，但係其中「連續七年銷量第一」嘅台詞就被人質疑。
北投運動中心

北投運動中心係臺灣臺北市第2座啟用嘅市民運動中心，樓地板面積17,960平方公尺，地下3層、地上6層。2004年7月5號正式啟用，2014年起承包經營單位係建中工程股份有限公司。

地理位置
地址喺臺北市北投區石牌路一段39巷100號，附設有臺北市公共自行車租賃系統北投運動中心站。

設備
北投運動中心各樓層設施包括汽機停車場；游泳池、兒童遊戲池、按摩池、SPA池、男女烤箱、男女蒸汽室；棋藝室、閱覽室、兒童遊戲空間、同大小社區教室二間，餐廳；攀岩場、綜合球場、撞球場及運動主題休閒館；兒童遊樂區、壁球場、室內跑道、桌球室；網球場、旱地直排輪場、瑜珈舞蹈教室同體適能健身中心。特色設施係室內攀岩場。
燒杯

燒杯係實驗室用到嘅圓筒型玻璃容器，可以擺上本生燈上面燒。
宿霧

宿霧（宿霧文：Sugbo；他加祿話：Cebú；英文：Cebu），又叫宿霧市（宿霧文：Dakbayan sa Sugbo；他加祿話：Lungsod ng Cebú；英文：Cebu City）係菲律賓一城，亦係一埠，喺太平洋同南海之間 ，響菲國中南部一島之上。佢係歸宿務省，係省至大嘅城，亦係省城。

歷史
宿霧原本叫做朔霧。明朝地理學家張燮喺佢嘅《東西洋考》有記載宿霧人幫助佛朗機征服呂宋。
百合花飾

百合花飾（法文：fleur de lis 或者 fleur de lys，法文讀音：/flœʀdəlis/，直譯 ｢百合花｣），又叫百合花、三葉瓣百合花、法國百合、箭頭章，係一個形狀類似一朵三塊花瓣嘅蝴蝶花嘅紋章圖案；佢好多時用嚟象徵法國，相傳喺公元496年由法國皇室開始用，但係當時係白色，代表聖母瑪利亞，12世紀下半路易七世在位期間改用金色同開始擺喺旗上面。
呢個圖案喺加拿大亦不時見到，尤其係喺法語為主嘅魁北克省。反而，喺法國本土，因為圖案同皇室有關，官方喺大革命之後已經唔再用。
雖然呢個圖案成日用嚟代表法國，但係其實喺古埃及一早已經用咗。
呢個圖案收錄咗喺統一碼入面，內碼係 U+269C。
古典芭蕾舞

古典芭蕾舞（英文：classical ballet）係建基於傳統芭蕾舞技巧同詞彙嘅嗰一套芭蕾舞，亦都係最廣為人知嗰一種。古典芭蕾舞最明顥嘅藝術特徵有以下呢啲：
重視流暢優美嘅動作；例：舞蹈員要用特定嘅腳位同步行方法（即係所謂嘅「古典式行走」）嚟連接唔同嘅舞步。
偏好修長嘅線條；例：做阿拉伯斯卡舞姿（Arabesque）嗰陣要將隻抬起髀伸到直一直，令個舞蹈員嘅膊頭去腳板成一條長嘅線。
講求對稱性；例：喺一班舞蹈員一齊團隊跳舞嗰時，佢哋企嘅位置會成對稱嘅圖形。
喺舞步上有好嚴謹嘅規範；通常一場古典芭蕾舞表演入面嘅舞段（pas）冚唪唥都係由古典芭蕾舞嗰柞基本舞步砌出嚟嘅，所以喺學古典芭蕾舞嗰陣，老師會要求學生學曉完美噉做每一個古典舞步。
古典芭蕾舞可以按照地區分做法國式、意大利式、英格蘭式、同俄羅斯式等多派。好多時，每一款古典芭蕾舞都有佢自己獨有嘅教法，而英國皇家舞蹈學院（The Royal Academy of Dance）用嘅嗰套教法係最廣受探用嘅（香港同中國大陸啲芭蕾舞老師多數都係用呢套嘅）。皇家舞蹈學院嗰套結合咗意大利式、法國式、同俄羅斯式嘅教法，形成咗英格蘭式呢種獨有嘅一種風格，為全世界嘅芭蕾舞教育制定咗標準。

技巧
内文：芭蕾舞技巧
芭蕾舞技巧（ballet technique）包含咗一柞特定嘅身體移動方法，係芭蕾舞嘅基礎。芭蕾舞有好多技巧，而且好多技巧喺唔同門派之間有所差異，不過無論門派，古典芭蕾舞都有某啲共通點：古典芭蕾舞蹈員會用五大腳位（five positions of the feet），而且跳親乜舞步都會用呢啲腳位起始同作結，喺做腳位嗰陣雙髀會外開（turnout；用髖關節嘅力將雙髀向外轉，令雙腳腳尖遠離對方）；喺起跳嗰陣，古典芭蕾舞蹈員追求輕盈感（指望落好似喺空中飄噉嘅視覺效果）... 等等。呢啲特定嘅舞步會組成一段段嘅舞，喺某啲芭蕾舞劇當中，編舞師可能會加入少量古典舞步以外嘅舞步，但古典芭蕾舞表演嘅重心一定係以古典舞步為主（現代芭蕾舞就傾向加入大量非古典舞步）。

敘事性
2008 年一場《天鵝湖》表演當中，王子同黑天鵝共舞嘅一幕
古典芭蕾舞劇嘅另一個特徵係實會有故仔（相比之下，現代芭蕾舞成日會冇故仔，純粹用舞蹈表達情感或者抽象諗法）：一場典型嘅古典芭蕾舞劇會分做若干幕，每一幕代表個故仔入面嘅某一段；喺每一幕當中，啲芭蕾舞蹈員會著住代表所演嘅角色嘅服裝，喺一個有適當佈景嘅舞台上面，隨住心情上符合嗰幕嘅情節嘅音樂跳出編舞師所指定嘅舞步，用呢啲舞步再加埋些少默劇技巧作為肢體語言，表達每個故仔啲角色嘅情感。
舉個例說明，《天鵝湖》（Swan Lake）係一齣舉世聞名嘅古典芭蕾舞劇，多數版本嘅天鵝湖分做四幕，第二幕講王子喺個湖嗰度同俾邪惡魔法師變咗做天鵝嘅公主邂逅並且一見鍾情；喺呢一幕當中，王子會著住有返噉上下豪華（但依然方便郁動）嘅服裝，表達佢係一個王子，而公主多數會著住純白色（好似白天鵝噉嘅色水）嘅芭蕾舞裙，舞台佈置會係一個平靜嘅湖景，而跟住王子同公主會伴隨住浪漫嘅音樂，一路跳舞一路有互相依偎嘅動作－靠噉嚟表達俾觀眾知「王子同公主喺湖邊相遇，並且墮入愛河」嘅情節。
古典芭蕾舞劇比較出名嘅有《天鵝湖》同埋《合桃鉗》（The Nutcracker）等等，呢啲膾炙人口嘅芭蕾舞劇到咗廿一世紀都仲係成日俾人攞嚟返炒，而且佢哋嘅故仔仲有俾人改編做戲等第啲媒體嘅創作品。

著名劇目
古典芭蕾舞劇最出名嘅有以下呢啲：
天鵝湖
合桃鉗
睡公主（Sleeping Beauty）
... 等等。
知步里工作室

知步里工作室（日文全名：株式会社スタジオジブリ；英文：Studio Ghibli），有人譯做吉卜力工作室、傑布里工作室、吉卜立工作室，係個出名嘅日本動畫電影公司，早期係德間書店嘅門下公司。著名導演宮崎駿係背後嘅靈魂人物，此外重有高畑勲、鈴木敏夫等靈魂人物。
工作室個名源於第二次世界大戰時，意大利嘅一種偵察機個名，「知步里」嘅意大利話，意思係「喺撒哈拉沙漠上吹緊嘅熱風」。
威廉·安德斯

威廉·安德斯（William Alison Anders，1933年10月17號—2024年6月7號）係一位美國太空總署嘅太空人，曾經執行阿波羅8號任務，係人類探索太空史上首次離開地球引力、首次圍繞月球飛行嘅太空人，亦都係第一個喺香港出世嘅太空人。
安德斯嚮香港出世，阿爸係美國海軍軍官 Arthur Anders，阿媽係Muriel nee Adams。好細個嗰陣跟住父母返美國，之後因為阿爸被召返中國，佢同阿媽又跟住去咗南京。1937年，因為日軍侵華，佢阿媽又帶佢逃離中國，去咗菲律賓。
佢22歲喺海軍軍校讀咗個電機工程學位，跟住加入美國空軍，重喺空軍科技學院攞咗個核子工程碩士學位。第二年正式成為戰鬥機機師。1963年，安德斯被揀為美國太空總署第三組太空人成員。
1968年12月21號，安德斯同 Jim Lovell、Frank Borman登上火箭土星5號，執行人類探索太空史上第一次載人飛越低地球軌道嘅任務。喺繞月飛行嗰陣，幾個太空人見到寶石一樣嘅地球，安德斯立即用佢部哈蘇相機（Hasselblad 500 EL）影低。世界各地嘅人見到張相，大為驚嘆，激發起全球嘅環境保護運動，簡接促成自 1970 年開始每年一度推廣環保意識嘅「世界地球日」。國際環保組織地球之友（英文：Friends of the Earth）同綠色和平就分別嚮 1969 年同 1971 年成立，美國政府亦都嚮 70 年成立環保局。
1970年，國際天文學聯合會為咗表揚安德斯，將月球南半球一個隕石坑命名為「安德斯隕石坑」（英文：Anders Crater）。1993 年，退咗休嘅安德斯成立咗一個基金會，專門籌集善款去支持教育同環保項目。
2024年6月7日，安德斯獨自駕駛嘅舊式T-34型飛機，喺美國華盛頓州聖胡安群島附近海域墜毀，佢喺事故中死亡，終年90歲。
2016年旺角衝突

2016年旺角衝突，又叫旺角騷亂，係香港一單警民衝突，發生喺2016年2月8號（大年初一）夜晚到2月9號（大年初二）朝早，地點係九龍旺角一帶嘅街頭，衝突釀成90個警員、35個示威人士同5個新聞工作者受傷，警方拉咗64人，多人被控暴動罪。香港官方將事件定性做暴動，所以普遍叫旺角暴動；親本土派人士同一啲外地傳媒就叫魚蛋革命（英文：Fishball Revolution）。
事件起因係香港本土派組織本土民主前線阻止食環署職員趕走喺旺角後巷擺檔嘅流動熟食小販，警方到場增援，結果引起警民衝突。警方用胡椒噴霧同警棍驅趕示威者，同埋曾經向天開槍，而部份留守嘅示威者就向警方投擲雜物同磚頭還擊，設置火焰路障。到第二日朝早，場面先至受到控制。
事後中聯辦、香港特區政府同埋建制派人士將呢件事件定性為「暴亂」，而香港警務處處長盧偉聰認為當晚示威者係「暴徒」。

涉案人士
法庭將衝突事件定性為「暴動」，其中一個叫盧健民嘅人，被法庭判處監禁7年，成為香港開埠以來暴動罪判得最重嘅人。
呢個表唔完整，歡迎加料。
2018年5月，被指喺上一年棄保潛逃嘅黃台仰同埋李東昇，獲得德國政府政治庇護。
呃人

呃人，就係一個人用唔老實嘅方法，令第二個／啲人信佢，而從中得到好處，或者達到目的。喺法律上，呃人叫「詐騙」，係犯法，亦即係用詐欺手段得到利益。專門呃人嘅人傳統上會叫做光棍，或者跟官話叫騙徒、騙子。

香港法例
根據《盜竊罪條例》第210章16A條《欺詐罪》嘅定義為：
(1)	如任何人藉作任何欺騙(不論所作欺騙是否唯一或主要誘因)並意圖詐騙而誘使另一人作出任何作為或有任何不作為，而導致—
(a)	該另一人以外的任何人獲得利益；或
(b)	該進行誘使的人以外的任何人蒙受不利或有相當程度的可能性會蒙受不利，
則該進行誘使的人即屬犯欺詐罪，一經循公訴程序定罪，可處監禁14年。
(2)	為施行第(1)款，任何人如在進行欺騙時意圖藉所進行的欺騙(不論所進行的欺騙是否唯一或主要誘因)誘使另一人作出任何作為或有任何不作為，而因此會導致該款(a)及(b)段所提述的兩種後果或其中一種後果產生，則該人須被視為意圖詐騙。
(3)	為施行本條—
“不利”(prejudice) 指在經濟上或所有權上的任何損失，不論是暫時性的或是永久性的；
“作為”(act) 與“不作為”(omission) 分別包括一連串的作為與一連串的不作為；
“利益”(benefit) 指在經濟上或所有權上的任何獲益，不論是暫時性的或是永久性的；
“欺騙”(deceit) 指就事實或法律而以語言文字或行為作出的任何欺騙，包括與過去、現在或將來有關的欺騙，以及就進行欺騙的人或任何其他人的意圖而作出的欺騙，而在本定義中，行為指任何作為或不作為，欺騙則指蓄意或罔顧後果地作出的欺騙；
“損失”(loss) 包括未有取得可取得的東西而引致的損失，以及失去已有的東西而引致的損失；
“獲益”(gain) 包括藉保有已有的東西而獲益，以及藉取得未有的東西而獲益。
(4)	本條並不影響或修改普通法中的串謀詐騙罪。

文化
古時叫「欺」 。
選角

選角（英文：Casting）係製作演藝作品（包括戲劇、電影、電視劇）嘅其中一個前期準備工作，由導演去揀出啱嘅人去演出作品入面嘅角色。
黃竹坑站

黃竹坑站（粵拼：wong4 zuk1 haang1 zaam6，英文：Wong Chuk Hang Station）係香港一鐵路站，喺香港島黃竹坑涌尾，係港鐵南港島綫嘅中途站，2016年12月28號啟用。本站亦係計劃緊嘅南港島綫西段嘅南端終點站，到時搭客就可以喺呢個站轉乘呢兩條路線。

車站結構
黃竹坑站係一座架空車站，起喺香葉道一段已經覆蓋嘅黃竹坑明渠之上。另外，車站旁邊設有畀南港島綫使用嘅港鐵黃竹坑車廠，車廠用地前身係已經拆咗嘅黃竹坑邨，而車站本身原址係第十座，未來亦都會發展上蓋物業。
深灣遊艇會辦公室大樓設有適用於呢個站嘅港鐵特惠站，為使用成人八達通嘅乘客提供港幣2蚊車費回贈。

月台
由於南港島綫、南港島綫（西段）嘅工程唔係同步進行，兩綫嘅月台分階段興建。根據港鐵公司喺2012年7月發表嘅修訂建議方案，黃竹坑站喺南港島綫啟用嘅時候會設置一層島式月台，畀南港島綫列車用。
根據港鐵公司發表嘅南港島綫初步設計方案，黃竹坑站喺南港島綫（工程期間稱為東段）啟用嘅時候，將會由左右兩個側式月台構成，東段嘅路軌會先設置喺車站月台嘅南北兩面（月台設計已經計算南港島綫（西段）嘅轉車流量）；當西段興建嘅時候，先至將西段嘅路軌加建喺月台中間，成為兩個島式月台設計，令車站成為好似彩虹站嘅順方向跨月台轉車站：去海怡半島或金鐘方向嘅乘客只要行到對面月台就可以轉乘南港島綫（西段）嘅列車，同時，西段嘅乘客到達呢個站嘅時候亦都可以行去對面月台轉乘南港島綫去海怡半島或者金鐘方向嘅列車。但係，由於南港島綫（西段）嘅興建時間未明朗，因此港鐵公司喺2009年11月回應位於黃竹坑惠福道嘅東華三院賽馬會復康中心嘅訴求，修訂復康中心對開一段嘅走線，將兩條高架橋合併做一條，並且將高架橋降低高度同移離復康中心，變相放棄上述同層跨月台轉乘嘅設計。

側線
車站以東設有側線，有關側線亦會進入呢個站嘅結構之內。喺任何方向行駛嘅列車都可以駛入嗰條側線。
由呢個站向金鐘方向行駛嘅列車，喺離開呢個站月台之後，就可以進入嗰條側線，繼而折返去海怡半島站或者黃竹坑車廠，亦可以喺側線尾端離開側線繼續去金鐘站；由金鐘開往海怡半島站嘅列車，可以喺離開海洋公園站後進入嗰條側線，折返去金鐘站、前去黃竹坑車廠，亦可以喺側線尾端離開繼續去海怡半島站。而由黃竹坑車廠開出嘅列車，就可以直接進入去金鐘方向嘅正線或進入黃竹坑側線，折返並開去海怡半島站；相反需要進入車廠嘅列車，就一定要經嗰條側線入車廠。

大堂
設喺月台下方。好似海怡半島同利東站，呢個站無客務中心，大堂設有資訊台同三部自助客務機，乘客如果遇上票務疑難，需要透過自助客務機嘅視像通話功能向站外職員求助。閘區入面設有客用洗手間。

商店
大堂設有中國銀行（香港）同恒生銀行自動櫃員機、山崎麵飽、東海堂、OK便利店、7-11便利店同鴻福堂。

車站出口
通車初期設有3個出入口，其中B出口用行人天橋連接，行人天橋就有3個出入口，分別位於南朗山道熟食市場、黃竹坑道同業勤街，天橋部份率先喺2016年4月3號啟用，取代利美中心同偉晉中心二期之間嘅黃竹坑道行人過路處。2024年6月21號開放第4個出入口，連接車站上蓋物業商場The Southside。
A - 香葉道
A1 - 香葉道、志聯興工業大廈、如心南灣海景酒店、新興工業大廈、聯合工業大廈、平等機會委員會
A2 - 業發街、怡達工業大廈、One Island South、奧華酒店－南岸、黃竹坑站公共運輸交匯處
B - 南朗山道
南朗山道、南灣中心、香港仔工業學校、安盛匯、安貧小姊妹會聖瑪利安老院、南朗山道熟食市場、包玉剛游泳池、利美中心、新加坡國際學校（香港）、新會商會陳白沙紀念中學、東華三院賽馬會復康中心、東華三院賽馬會松朗安老綜合中心、港島南岸、The Southside、Blue Court
C - The Southside
The Southside、海盈山

利用狀況
車站鄰近黃竹坑工貿區，附近亦有幾間酒店，加上唔少南區西部（主要係香港仔至華富邨一帶）嘅市民會搭巴士或小巴到呢個站轉車去其他地方，對呢個站嘅人流有一定支持。
守夜

守夜（vigil）係指喺一段時間內唔瞓覺嘅做法，好多時係為咗宗教或者喪禮等嘅原因而做嘅。
陳甘鳳

陳甘鳳（英文：Chan Kam Fung），係香港甘草女演員，自2010年代後期開始演出電影同電視劇。

演出
呢個表唔完整，歡迎加料。
彭家麗

彭家麗（英文：Angela Pang，1969年6月27號—）係香港女歌手、唱歌老師。佢信基督教。
代表作包括《從不喜歡孤單一個》、《是不是這樣的夜晚你才會這樣的想起我》。
彭家麗細佬彭皓鋒係位演員。

專輯
呢個表唔完整，歡迎加料。
彭家麗 (1992年專輯)
彭家麗 (1993年專輯)
18

18係17同19之間嘅自然數。唐字寫成十八。

唐字
唐字可以寫成十八；防簒改及睇錯寫法係拾捌。記數又寫一十八。
仁濟醫院羅陳楚思中學

仁濟醫院羅陳楚思中學（英文：Yan Chai Hospital Law Chan Chor Si College）係香港九龍觀塘區一間津貼中學，2001年由仁濟醫院創校，校舍喺九龍灣啟禮道10號。
伊巴體育會

伊巴體育會（英文：SD Eibar），係西班牙伊巴嘅一間職業足球球會，依家踢緊西班牙乙組足球聯賽。
伊巴

伊巴（Eibar）係西班牙巴斯克自治區吉普斯誇省一個市鎮。
勒哈弗爾

勒哈弗爾（英文：Le Havre AC），係法國夏華嘅一間職業足球球會，依家踢緊法國甲組足球聯賽‎。
泛音列

泛音列（harmonic series）係指一列特定嘅頻率，當中每個呢啲頻率都係基本頻率乘咗某個整數，例如設  做個基本頻率，串泛音列就會包含 、、 ... 噉如此類推嘅一列頻率。
波琴體育會

波琴體育會（德文：VfL Bochum）係德國波琴一間職業足球球會，依家踢緊德國甲組足球聯賽‎。
聖伊天

聖伊天（英文：AS Saint-Étienne），係法國聖德田嘅一間職業足球球會，依家踢緊法國甲組足球聯賽‎。
蒙彼利埃

蒙彼利埃（英文：Montpellier HSC），係法國夢比利耶嘅一間職業足球球會，依家踢緊法國甲組足球聯賽‎。
抒情詩

抒情詩（粵音：syu1 cing4 si1）係指重點在於表達情感嘅詩。
韻律

韻律（粵音：wan5 leot6；metre；古希臘文：μέτρον）係西方詩當中嘅基本用韻結構。西方傳統韻文嘅韻律根據語言可以分做強弱韻律同長短韻律，前者以每個音節係咪有重音做判定音節韻律嘅標準，後者就係依據音節嘅長短嚟做。英文同意大利文等嘅現代語言多數用強弱音律，而古希臘文同拉丁文等嘅古典語言就採取長短韻律。
新帝女花

《新帝女花》係香港歌手馬浚偉嘅唱片，喺2003年5月9日推出。
肥美人

《肥美人》（英文：Extra Beauty）係香港電視娛樂製作嘅真人騷節目，由駱振偉、練美娟、陳葦璇主持，2022年4月11號到4月29號逢禮拜一到五21:30-22:30喺ViuTV播映。而《肥美人總決賽》就喺5月7號禮拜六晚21:30-23:30播。節目招募咗29位BMI超過25嘅女人參加選美。
蔡裕彤

蔡裕彤（英文名：Toby，1992年—），別名老闆娘，係香港女演員，曾經主演電影《二次人生》，亦曾參與香港電台電視節目《警訊》演出，同埋參加ViuTV真人騷《肥美人》初賽止步。
陳映同

陳映同（英文：Chan Lesie Lim，暱稱Lezlie，1999年—）係香港嘅唱作歌手同大碼模特兒，因為參加2022年ViuTV選美真人騷《肥美人》而出名。
校花校草2022

《校花校草2022》（英文：The Next Era 2022）係香港嘅選秀比賽，由YouTube頻道「試當真」主辦，叱咤903、yes!!同YouTube頻道「JFFT」合辦。呢個比賽係自雜誌《FACE》2016年停刊而停辦「FACE UStar大專校花校草選舉」後，香港再度出現嘅同類型比賽。呢個比賽參賽資格包括中學同大專院校嘅學生。比賽喺2022年8月5號到10月22號進行，有51個參賽者（25男26女）入圍，最後選出「校花」吳伊琳同「校草」林子峰，兩人可以簽約做「試當真」旗下藝人。
高菁

高菁（Hedy Kou，1998年7月22號—），係澳門女演員同歌手，2014年獲選澳門十大傑出少年，2016年升讀大學同時用演員身份出道，主要拍微電影、MV同廣告，2018年推出澳門第一隻流行兒歌專輯《My Little Songs》。佢之後去臺灣嘅國立臺北藝術大學修讀演員培訓課程。佢亦有客串參演香港嘅電視劇。

演出
呢個表唔完整，歡迎加料。
劉備

劉備（粵拼：lau4 bei6，經常變調爲lau4 bei2；161年9月31號—223年6月10號），字玄德（jyun4 dak1），係三國時期漢國嘅開國皇帝，以繼承中原皇族漢統自居，同當時嘅魏國，吳國分別各自控制中原嘅北方、江東，同埋川蜀地區，後世稱之為三國鼎立。
220年曹丕廢漢獻帝，自立做魏文帝，劉備隨後喺221年以「繼承漢統」為名而稱帝。

早年
劉備喺東漢桓帝延熹三年出世，嗰時政局動盪，州官割據，羣雄並起。劉備係漢景帝劉啟嘅玄孫、中山靖王劉勝嘅後人，算得上係漢室皇族嘅後裔，佢阿爺叫做劉雄，阿爸叫做劉弘，都做過官，不過兩個都早死。劉備自細就過著窮生活，同佢阿媽雙依爲命，靠賣草履織蓆為生。後生嗰時跟過盧植，學儒家思想，之後走咗去參軍，鎮壓黃巾之亂。

事業
黃巾之亂之後，劉備先後以客軍身份投靠過公孫瓚、陶謙、曹操、袁紹同埋劉表。207年三次去南陽臥龍崗請諸葛亮出山幫佢，史稱三顧草廬。208年劉表嘅二仔劉琮向曹操投降，駐守喺樊城嘅劉備帶同二千幾個步兵同十幾萬平民撤退到江陵，曹操於是派曹純帶五千精騎突襲江陵，劉備唯有轉守江夏。後來佢同孫權結成聯盟，喺赤壁之戰大敗曹操。其後佢佔領咗荊州、益州，更親自統軍發起漢中之戰，打敗曹操，自封做漢中王。220年曹操二仔曹丕廢咗漢獻帝自立，漢朝滅亡，劉備亦喺下年喺成都稱帝，史稱蜀漢。同年佢為咗由東吳手上攞返荊州同埋為關羽報仇，出兵攻打東吳，結果大敗而歸，史稱彝陵之戰。223年駕崩，謚號叫做昭烈皇帝。
劉備臨終嗰時立過遺詔，叫丞相諸葛亮同尚書令李嚴一齊輔助佢個仔劉禪，史稱白帝城托孤。
劉備做過兩年蜀漢皇帝，史稱蜀漢先主、漢昭烈帝；而劉禪維持咗四十年國祚直至亡國，頭嗰十年由諸葛亮主政，尾嗰十年由姜維主管北伐軍事，史稱蜀漢後主。
維基同享有多媒體嘅嘢： 劉備
禾本科

禾本科（粵拼：wo4 bun2 fo1；學名：Poaceae）係禾本目下面一個科，絕大多數都係草本植物，亦係狹義上嘅「草」。
甘地

甘地（Gujarati: મોહનદાસ કરમચંદ ગાંધી，Hindi: मोहनदास करमचंद गांधी, IAST: mohandās karamcand gāndhī，IPA:/ mohən̪d̪as kərəmtʃən̪d̪ gan̪d̪ʱi /，1869年10月2號—1948年1月30號）係印度政治、印度獨立運動嘅精神領袖。一般人認為佢係印度最偉大嘅政治領袖，佢帶領國家邁向獨立，脫離英國嘅殖民統治，譽為「聖雄甘地」。佢嘅「唔用暴力嘅真理」哲學（satyagraha），影響咗全世界嘅民族主義者同嗰啲爭取和平變革嘅國際運動。
響1948年，佢畀激進印度民族主義者南度藍姆·高德西刺殺，終年七十八歲。
喺印度，公認佢係國父，為咗紀念甘地，每年10月2號佢嘅生日定做國家假日。喺2007年6月15號聯合國大會一致通過決議，宣佈10月2號做「國際非暴力日」 。

父母
甘地嘅老豆,卡拉姆昌德·烏塔姆昌德·甘地（1822-1885）,曾經擔任過波班德爾邦嘅迪萬（首席大臣）。 佢嘅家族嚟自當時朱納加德邦嘅庫蒂亞納村。 雖然卡拉姆昌德只係國家行政部門嘅一個文員,又只有基礎教育,但佢證明咗自己係一個有能力嘅首席大臣。
喺任內,卡拉姆昌德結咗四次婚。佢頭兩個老婆都早逝,每個都生咗一個女。第三次婚姻係無仔女嘅。1857年,卡拉姆昌德徵求咗第三任老婆嘅同意再婚;同年,佢娶咗普特利巴伊（1844-1891）,佢都係嚟自朱納加德, 係普拉納米毗濕奴教家庭出身。 卡拉姆昌德同普特利巴伊有四個仔女:一個仔,拉克什米達斯（約1860-1914年）;一個女,拉利亞特貝恩（1862-1960年）;第二個仔,卡桑達斯（約1866-1913年）。 同埋第三個仔,莫漢達斯·卡拉姆昌德·甘地,佢於1869年10月2號出世喺波班德爾（又名「蘇達瑪普里」）,一個位於卡提亞瓦爾半島嘅沿海城鎮,當時係英屬印度卡提亞瓦爾代理處嘅一個細小嘅土邦波班德爾邦嘅一部分。
1874年,甘地嘅老豆卡拉姆昌德離開波班德爾,去咗一個更細嘅邦拉杰果特,喺嗰度成為咗統治者塔庫爾·薩希布嘅顧問;雖然拉杰果特係一個冇波班德爾咁有威望嘅邦,但英國區域政治機構設喺嗰度,令到呢個邦嘅「迪萬」有一定嘅安全保障。 1876年,卡拉姆昌德成為咗拉杰果特嘅「迪萬」,而佢個細佬杜爾西達斯就接替佢做波班德爾嘅「迪萬」。卡拉姆昌德一家人之後就喺拉杰果特團聚。 佢哋喺1881年搬到佢哋家族屋企卡巴甘地之宅。

童年
細個嗰陣,甘地被佢家姐拉利亞特形容為「好似水銀咁好動,成日都係度玩定係周圍走。佢最鍾意嘅一種消遣就係扭狗仔耳。」 印度嘅經典故事,特別係舒拉瓦納·庫馬拉同哈里什昌德拉國王嘅故事,對甘地嘅童年有好大影響。喺佢嘅自傳中,甘地話呢啲故事喺佢心靈上留低咗深刻嘅印象。甘地寫道:「佢纏繞住我,我一定扮演過無數次嘅哈里什昌德拉。」甘地早期將真理同愛情視為至高無上嘅價值觀,可以追溯到呢啲史詩人物。
呢個家庭嘅宗教背景係非常多元化嘅。莫漢達斯出身於一個古吉拉特人印度教莫德巴尼亞（種姓）家庭。 甘地嘅老豆卡拉姆昌德係印度教徒,佢老母普特利巴伊就嚟自普拉納米毗濕奴教印度教家庭。 甘地嘅老豆係「莫德巴尼亞」種姓,屬於印度教四大種姓中嘅吠舍種姓。 佢老母嚟自中世紀嘅克里希納信徒傳統嘅普拉納米教派,佢哋嘅宗教經文包括《薄伽梵歌》、《薄伽梵往世書》,同埋一套14本經文,呢個傳統認為包含咗吠陀、可蘭經同聖經嘅精髓。 甘地受佢老母好大影響,佢老母係一個極度虔誠嘅女士,「唔會諗住唔做每日祈禱就食飯...佢會發最難嘅誓,並且堅持到底。連續兩三次禁食對佢嚟講都唔係問題。」
1886年嘅甘地（右）同佢大佬拉克什米達斯
9歲嗰陣,甘地開始喺拉杰果特附近嘅當地學校讀書。喺嗰度,佢讀咗算術、歷史、古吉拉特語同地理嘅基礎知識。 11歲嗰陣,甘地入讀咗拉杰果特嘅中學,拉杰果特阿爾弗雷德中學。 佢係一個中等水平嘅學生,贏過幾個獎,但係一個害羞同口吃嘅學生,對遊戲冇興趣;甘地唯一嘅夥伴就係書同學校功課。

婚姻
1883年5月,13歲嘅莫漢達斯·甘地同14歲嘅卡斯圖爾巴·戈庫爾達斯·卡帕迪亞（佢嘅名通常簡稱為「卡斯圖爾巴」,暱稱「巴」）按照當時該地區嘅習俗進行咗包辦婚姻。 喺呢個過程中,佢喺學校損失咗一年,但之後畀人加速學習追返。 甘地嘅婚禮係一個聯合活動,佢個兄弟同表兄弟都一齊結婚。回憶起佢哋結婚嗰日,甘地有一次講過,「因為我哋對婚姻唔係咁了解,對我哋嚟講,婚姻只係意味住著新衫、食甜品同同親戚玩。」根據當時嘅傳統,青春期嘅新娘要喺佢父母屋企度過大部分時間,同佢老公分開。
好多年之後寫嘅時候,莫漢達斯帶住後悔嘅心情形容佢對年輕新娘嘅慾望,佢話:「就算喺學校,我都會諗起佢,一諗到日落同我哋之後會見面,我就成日都掛住。」甘地後來回憶話佢對佢感到妒忌同佔有慾,例如當卡斯圖爾巴同佢啲女性朋友去寺廟嘅時候,同埋佢對佢嘅性慾望。
1885年年尾,甘地嘅老豆卡拉姆昌德過身。 甘地喺佢老豆嘅床邊離開咗幾分鐘去陪佢老婆,就係喺呢幾分鐘,佢老豆離開咗。好多年之後,甘地寫道:「如果動物嘅慾望冇蒙蔽我嘅眼睛,我就唔使受到喺老豆最後一刻同佢分離嘅折磨。」 之後,16歲嘅甘地同17歲嘅老婆有咗佢哋第一個細路,但只係生存咗幾日。呢兩個死亡令甘地感到痛苦。 甘地夫婦之後再生咗四個仔:哈里拉爾,1888年出世;馬尼拉爾,1892年出世;拉姆達斯,1897年出世;同埋德瓦達斯,1900年出世。
1887年11月,18歲嘅甘地喺艾哈邁達巴德中學畢業。 1888年1月,佢入讀咗巴夫納加爾邦嘅薩瑪爾達斯學院,當時係該地區唯一一間可以頒發學位嘅高等教育機構。不過,甘地退學咗,返咗波班德爾同家人團聚。
喺學校以外,甘地嘅教育受到古吉拉特文學嘅影響,特別係改革者如納爾馬德同戈瓦爾丹拉姆·特里帕蒂,佢哋嘅作品提醒咗古吉拉特人佢哋自己嘅缺點同弱點,例如對宗教教條嘅信仰。
祖斯瑪利亞·蘇沙康德·高士德

祖斯瑪利亞·蘇沙康德·高士德（葡文：José Maria de Sousa Horta e Costa，1858年10月20號—1927年9月21號）係葡萄牙軍人、政治人同外交官，第98任澳門總督。
高士德曾經效力軍隊，做過工程師。後尾逐漸被提升至上校，並喺科英布拉大學攞到數學學士學位。
1894年至1897年期間，被葡萄牙任命為澳門總督。後尾曾被多次任命為特命全權公使出使大清、日本、暹羅，同慈禧太后、光緒帝、明治天皇同埋朱拉隆功會過面。1900年至1904年期間，再次被任命為澳門總督。
澳門嘅高士德大馬路係以佢個名命名。
阿米爾庫斯洛

阿米爾庫斯洛（Amir Khusrau，1253年—1325年）係13世紀印度德里蘇丹國時期嘅詩人同學者，主要用波斯文，亦有用印度斯坦文。
奈綏爾丁

奈綏爾丁（Nasir al-Din al-Tusi，1201年—1274年）係13世紀波斯學者，同時係建築學家、哲學家、物理學家、科學家、伊斯蘭神學家。
艾斯柏蘭斯

艾斯柏蘭斯（英文：Espérance Sportive de Tunis）係突尼西亞突尼斯嘅職業足球球會，依家踢緊突尼西亞足球甲級聯賽。
歐多克索斯

歐多克索斯（Eudoxus of Cnidus，前408年—前355年）係前4世紀古希臘天文學家同數學家，亦係柏拉圖同阿基塔斯嘅門生。佢成就包括發明窮竭法同杖頭線。
布魯斯迪金森

布魯斯迪金森（Bruce Dickinson，1958年8月7號—）係20世紀英國歌手，重金屬搖滾樂隊鐵娘子樂隊嘅主音。
閔茲暎

閔茲暎（1851年11月17號—1895年10月8號）係朝鮮高宗李㷩個王妃，史稱明成皇后或者明成太皇后。
黎元洪

黎元洪（1864年10月19號—1928年6月3號），字宋卿，中國湖北武漢人，係大清末期至中華民國初期嘅軍事同政治人物。1911年參與辛亥革命，1916年同1922年做中華民國總統，1928年死喺天津。

生平
1883年，黎元洪考入天津北洋水師學堂。畢業之後入咗水師。1906年，黎元洪做新軍第二十一混成協協統，駐守湖北武昌。
1911年武昌起義後，黎元洪畀起事嘅軍人推舉做湖北軍政府都督。1912年中華民國臨時政府喺南京成立，黎元洪被選做臨時副總統。1913年，黎元洪做副總統。
1915年袁世凱搞帝制運動嗰陣，封黎元洪做武義親王，黎元洪唔肯接受。1916年6月袁世凱過身後，黎元洪繼任大總統。1917年，佢同段祺瑞喺對唔對德國宣戰度意見分歧。黎元洪搵張勳入北京調解，但係張勳就趁機復辟咗宣統帝。張勳復辟失敗後，黎元洪辭職，由馮國璋接任大總統。
1922年第一次直奉戰爭後，大總統徐世昌落台。黎元洪又做大總統，1923年6月畀曹錕趕落台。
沙米拉姆

沙米拉姆（Semiramis）係傳說入面新亞述帝國一位女王，喺希臘神話有出現。
ViuTV 2022

《ViuTV 2022》係香港電視娛樂製作嘅節目，屬ViuTV嘅2022年節目巡禮，將2021年10月13號ViuTV搞嘅「2022年節目發佈會」剪輯出嚟（嗰日受颱風圓規吹襲影響未有接待現場觀眾，只係搞錄影），喺2021年10月16號禮拜六晚20:30-21:45播出。活動亦發佈ViuTV嘅第二隻吉祥物—生菜（Sound Choice）。
在港英國人

在港英國人從來都只係香港人口嘅一少部分, 不過因為佢哋管治咗英屬香港超過150年, 對香港文化留低嘅影響絕對相當長遠。今時今日, 香港嘅英國人主要都係喺銀行、教育、房地產、法律等職業度做野。 除此之外, 有唔少香港裔英國人回頭返到香港住, 都成為咗在港英國人。
截至2011年香港人口普查, 總共有33,733名英國人喺香港居住。

人口數字
同亞洲其他地區一樣, 喺香港估計英國人嘅數量可能因為唔同原因而變得困難。其中一個原因係, 唔係所有移民或者訪客都會喺香港嘅英國總領事館度登記。仲有一個原因就係, 英國人口喺香港好大部分只係短暫停留, 例如做幾年野, 跟住返歸英國。
喺1997年香港主權移交之後8個月, 香港入境事務處估計香港有大約35,000名英國公民 (包括喺英國出世嘅香港人, 同埋喺香港攞到英國公民身份嘅香港人)。回歸之後，英國嘅政府官員有絕大部分都離開咗香港返英國。自此以來，移民去香港嘅英國人已經大幅減少。
喺港英時代, 想喺香港生活同做野嘅英國人唔會受到今時今日簽證嘅限制, 所以英國嘅年輕人以前去香港做藍領工作好常見, 尤其係喺英國經濟大蕭條嘅時期。97年之後, 英國人需要先證明佢哋嘅工作唔能夠由當地市民填補, 先至可以入境返工, 所以基本上停哂。
喺回歸前嘅10年内，大約有340萬香港英國屬地公民（中文：英國海外領土） (主要係華人) 得到咗英國國民（海外）護照 (通稱BNO護照)。但係佢哋冇英國居留權, 而中國亦唔承認BNO持有者為英國國民。不過, 外界都一般承認BNO持有者為英國人。

移民史
英國首先以東印度公司嘅模式喺亞洲出現, 早喺1699年已經有開始貿易, 並喺1711年喺廣州設立貿易港。1841年嘅第一次鴉片戰爭同埋1842年嘅南京條約之後, 香港島正式成為英國領土。喺之後嘅150年入面, 相對大量嘅英國人嚟到香港, 同其他歐美人, 例如在港美國人, 一齊喺殖民地嘅行政機構、貿易公司同商業銀行等地方做野。
喺1991-1996年之間, 由於英國國籍選擇計劃嘅推行, 喺香港嘅英國公民人數大幅增加, 短短5年已經近乎雙倍, 有大約34,000人。雖然呢個計劃向50,000位香港家庭提供英國公民身份, 但係最終唔係全部都有移民。

種族分類
由喺香港居住嘅33,733名英國公民之中, 有19,405位白人、6,893位華人、2,337位印度人、1,047位巴基斯坦人、829位尼泊爾人、273位其他亞洲人、227位菲律賓人、98位泰國人、40位日本人，40 位印尼人。仲有2,544位係屬於其他種族。
米特里達梯六世

米特里達梯六世（Mithridates VI Eupator，前135年—前63年）係細亞細亞嘅本都王國一位國王，前121年到前63年在位，曾經派兵同羅馬共和國打仗。
ViuTV 2021

《ViuTV 2021》係香港電視娛樂製作嘅節目，屬ViuTV嘅2021年節目巡禮。受武漢肺炎香港疫情影響，呢一年ViuTV嘅「2021年節目發佈會」未有搞，所以節目巡禮嘅片段係由呢個節目首播。節目喺2020年10月17號禮拜六晚22:30-23:00播出。
ViuTV 2020

《ViuTV 2020》係香港電視娛樂製作嘅節目，屬ViuTV嘅2020年節目巡禮，將2019年10月9號ViuTV搞嘅「2020年節目發佈會」剪輯出嚟，喺2019年10月19號禮拜六晚20:00-21:30播出。司儀係陳俞希、陳安立、詹朗林、胡希文、虞逸峯同朱晉傑。
蒙特蘇馬二世

蒙特蘇馬二世（Moctezuma II，1466年—1520年6月29號）係阿茲特克帝國皇帝，1502年到1520年在位，畀西班牙嘅荷南寇蒂斯滅國同殺害。
ViuTV 2019

《ViuTV 2019》係香港電視娛樂製作嘅節目，屬ViuTV嘅2019年節目巡禮，將2018年10月11號ViuTV搞嘅「2019年節目發佈會」剪輯出嚟，喺2018年10月13號禮拜六晚21:45-22:45播出。司儀係強尼、陳俞希（Hailey）同駱振偉（Thor）。
10月19號

10月19號係公曆年嘅第292日（閏年第293日），離年尾重有73日。
<< - 10月 - >>



大件事
1935年：中國工農紅軍嘅紅一方面軍（中央紅軍）到陝西吳起縣，標誌中央紅軍嘅長征結束。
1940年：美國向古巴禁運，到今時今日重未完。
1943年：首隻有效對付肺癆菌嘅抗生素鏈黴素由美國羅格斯大學嘅研究員揾到。
1987年：美國道瓊斯工業平均指數響黑色星期一下跌22.6%，係全球股市一日之內跌得最多嘅。
2005年：中華人民共和國政府第三次封鎖維基百科。
2006年：一名蒙古女郎阿爾丹杜雅·沙麗布（Altantuya Shaariibuu）喺馬來西亞首都吉隆坡嘅沙亞南區暗角處，俾人用C-4炸藥殺害，或者被殺後俾人用C-4炸藥毀屍滅跡。
2006年：美國道瓊斯工業平均指數收市首次突破12,000點。
2006年：微軟Internet Explorer 7英文版本正式版發佈。
2015年：香港一名黑龍江遊客畀導遊打到心肌急性栓塞病發暴斃（中文：2015年黑龍江遊客在香港遭毆致死事件）。
2022年：香港特別行政區行政長官李家超發表任內頭一份《施政報告（中文：2022年度香港行政長官施政報告）》，主題係「為市民謀幸福　為香港謀發展」。
2022年：英國內政大臣柏斐文用私人電郵戶口處理公務，向首相卓慧思辭職獲批准，係繼財相關浩霆後一星期內第二位重要閣員離職。夏博思接任內政大臣。
ViuTV 2018

《ViuTV 2018》係香港電視娛樂製作嘅節目，屬ViuTV嘅2018年節目巡禮，將2017年10月9號ViuTV搞嘅「2018年節目發佈會」剪輯出嚟，喺2017年10月14號禮拜六晚21:30-23:00播出。司儀係陳安立、王詠珩同麥嘉欣，表演嘉賓有RubberBand。活動亦發佈ViuTV嘅吉祥物—Sound Bear。
ViuTV 2017

《ViuTV 2017》係香港電視娛樂製作嘅節目，屬ViuTV嘅2017年節目巡禮，將2016年10月11號ViuTV搞嘅「2017年節目發佈會」剪輯出嚟，喺2016年10月23號禮拜日晚22:00-22:30播出。
除咗ViuTV將會推出嘅節目，亦同時宣佈會喺2017年3月31號啟播英文頻道ViuTV Six。
閨房趣史

閨房趣史 (1928年)，民國十七年嘅一本圖書，作者陸雲蘭。
閨房趣史 (1965年)，1965年香港嘅一齣粵語長片，李應源編導，丁瑩、張英才、譚蘭卿主演。
曉廬

曉廬係香港港島最高住宅大樓，高252.4米，有72層，2003年起好，響跑馬地司徒拔道41號D。
維基同享有多媒體嘅嘢：Highcliff
夜香木蘭

夜香木蘭（粵拼：je6 hoeng1 muk6 laan4；學名：Magnolia coco），又叫香港玉蘭（hoeng1 gong2 juk6 laan4）、夜合（je6 hap6）、夜荷（je6 ho4）、木蓮（muk6 lin4）、大含笑（daai6 ham4 siu3），係木蘭科木蘭屬嘅常綠灌木或喬木仔，原產中國嘅廣東、廣西、福建、臺灣等地。

名
夜香木蘭
由於佢嘅花比較白，到咗晚黑之後開始釋放香氣，所以叫「夜香木蘭」。
夜合
由於佢喺天光無耐開花，晚黑閂埋，所以叫「夜合」。
大含笑
由於佢開花時，個樣好似含笑咁大，所以叫「大含笑」。

樣
植株高2～4m，分枝超多，成樖嘢冇毛，樹皮灰色，比較光滑。葉係互生品種，長橢圓形或披針形，長7.5～15cm，闊大概4～6cm，先端銳尖或尾狀漸尖，基部有啲撅，葉色正面係綠或暗綠，背面係淡綠，有光澤；葉柄長10～15mm，短而粗兼冇毛。花係單生品種，一般生喺葉杈，花梗向下髧；花梗長1~2cm，好多時係攣；有3嚿綠萼片同1嚿苞片，都比較光滑兼冇毛；花徑有大概3～4cm長，先端稍微尖啲；花瓣有6嚿，排成 2 輪，個樣好似白嘅鎖匙噉；花味比較香，好似熟咗啲菠蘿噉，尤其係晚黑時最犀利；不過佢喺天光無耐開花，晚黑閂埋；每年5～8月開花，但花期凈得1～2日。

適應環境
植株鍾意喺暖而濕或半黑環境度生，雖然比較禁黑，但佢唔禁暴曬或低過5℃嘅氣溫，喺比較疏鬆同排水比較好嘅微酸性泥生先至得。

用途
植株可以用嚟做綠籬或庭院植物。佢嘅花可以提取香精，亦可以放落茶葉入面做熏香劑或整香水都得。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅根皮同話可以做藥，有以下嘅功效：
利根尼斯

利根尼斯（英文：CD Leganés），係西班牙雷加利斯嘅一間職業足球球會，依家踢緊西班牙甲組足球聯賽。
維羅納足球會

維羅納足球會（英文：Hellas Verona FC）係意大利維羅納一間職業足球球會，依家踢緊意大利甲組足球聯賽。
威尼斯足球會

威尼斯足球會（英文：Venezia FC）係意大利威尼斯一間職業足球球會，依家踢緊意大利甲組足球聯賽。
艾拉維斯

艾拉維斯（英文：Deportivo Alavés），係西班牙維多利亞-加斯提伊茲嘅一間職業足球球會，依家踢緊西班牙甲組足球聯賽。
第4屆耶加達省長選舉

第4屆耶加達省長選舉響2017年2月15號舉行，而第二輪選舉就響4月19號舉行。跟據非官方嘅初步點票結果話，前教育部長阿尼斯擊敗現任省長鍾萬學，全國選舉委員會在響5月初，會公布官方點票結果。

背景
耶加達作為印尼首都同埋商業中心，今次省長選舉備受關注，亦都認為係兩年後總統大選嘅前哨戰。外界普遍認為，宗教議題主導咗今次選舉。
尋求連任嘅鍾萬學曾經推出好多改革，令佢獲得唔少民眾支持。但係佢鍾萬學響2016年被指褻瀆可蘭經，引發大批穆斯林不滿，發生一場又一場大型示威，矛頭直指鍾萬學，佢重因為咁而捲入官司。官司纏身嘅鍾萬學就繼續爭取連任，令宗教同種族成為省長選舉嘅焦點，亦係保守派同溫和派嘅對決。不過，有穆斯林講明，唔希望由非穆斯林嘅人做省長。印尼嘅穆斯林人數超過兩億，佔總人口差唔多九成，大多數人本身對其他宗教同生活方式持包容態度，但係近年保守派抬頭。外界認為，呢次選舉結果將會係印尼係唔係愈趨保守嘅指標，考驗國民對宗教嘅包容度。
除此之外，省長大戰重涉及到更高層次嘅政治盤算，因為外界視呢個職位係總統嘅跳板。總統佐戈維多多2014年選總統之前，出身就係耶加達省長，當時鍾萬學係佢嘅副手。各界預測鍾萬學一旦連任省長，好有可能會再跟佐戈維多多拍住上，角逐正副總統大位。但劍指總統寶座嘅，重有另外兩大穆斯林挑戰者佢哋嘅背後勢力，而且全都都大有來頭。年僅38歲嘅阿尼斯雖然冇從政經驗，但係有老豆前總統蘇西洛做後盾。有陰謀論話，蘇西洛為咗嗰仔，響背後推波助瀾，煽動民眾示威。
至於同鍾萬學勢均力敵嘅前教育部長阿尼斯，後台就係前總統蘇哈托女婿普拉博沃。普拉博沃三年前曾經出戰總統選舉，但不敵佐科維多多。佢呢個時候推舉阿尼斯，相信係為捲土重來，再戰總統選戰鋪路。
雖然鍾萬學響2月舉行嘅第一輪投票得票最多，但係由於攞唔到過半數選票，所以要搞第二輪投票。
《耶加達郵報》形容，今次選舉係歷來最污糟、最兩極化同埋最分裂嘅。

搞事
呢次選舉警方話拉咗十五人，指佢哋涉嫌響票站到搞事。

民意調查
投票結束後，多間民意調查機構馬上搞抽樣調查。初步結果話，獲保守派穆斯林支持嘅阿尼斯，得票率介乎響百分之五士五至百分之六十之間，較尋求連任嘅華裔基督徒鍾萬學多。

後續
支持鍾萬學嘅總統佐戈維多多響投票之後發表聲明，話唔應該畀政治分歧破壞國家團結，又話無論邊嗰贏出都應該接受選舉結果。
而尋求連任嘅鐘萬學就召開記者會承認落敗，重恭賀對手、前教育部長阿尼斯贏出。佢指剩底嘅任期會致力完成工作，呼籲選民忘記對立，共建美好耶加達。